Diari Oficial de la Generalitat Valenciana


Sumari del DOGV 2485, del 06-04-1995 (1995/834363)

ORDRE de 3 de febrer de 1995, de la Conselleria de Cultura per la qual es crea el Comité Valencià de la Campanya Europea de la Joventut contra el racisme, la xenofòbia, l'antisemitisme i la intolerància.
-----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/02/03/(3)/dof/vci/html**

### Dades del document

Número de DOGV
:   2485

Data del DOGV
:   06-04-1995

Secció del DOGV
:   DISPOSICIONS GENERALS

Número del document
:   1995/834363


Data del document
:   03-02-1995

Organisme emissor
:   Conselleria de Cultura

Tipus de document
:   Ordre

ORDRE de 3 de febrer de 1995, de la Conselleria de Cultura per la qual es crea el Comité Valencià de la Campanya Europea de la Joventut contra el racisme, la xenofòbia, l'antisemitisme i la intolerància.   
La cimera de caps d'estat i de govern del Consell d'Europa, que va tenir lloc a Viena durant el mes d'octubre de 1993, va decidir la realització d'un pla d'acció general del Consell d'Europa, destinat a reforçar la coexistència democràtica, prevenir i combatre la intolerància i la discriminació.  
El Pla d'Acció té com a objectius prioritaris: la sensibilització dels ciutadans - en particular dels joves-, a través d'una campanya europea de la joventut i l'elaboració d'una reglamentació nacional i europea de lluita contra el racisme i la intolerància, i el reforç de la cooperació intergovernamental del Consell d'Europa en favor d'aquests objectius.  
És en aquest marc on sorgeix la Campanya Europea de la Joventut contra el racisme, la xenofòbia, l'antisemitisme i la intolerància, que es desenvoluparà durant l'any 1995, coordinada pel Consell d'Europa i en col·laboració amb les associacions juvenils.  
Per tot això, i en ús de les atribucions que em confereix l'article 35 de la Llei 5/1983, de 30 de desembre, del Govern Valencià,  
ORDENE:  
Primer  
La creació del Comité Valencià de la Campanya Europea de la Joventut contra el racisme, la xenofòbia, l'antisemitisme i la intolerància, que es desenvoluparà durant l'any 1995.  
Segon  
El Comité estarà constituït per un comité d'honor i un comité executiu.  
El Comité d'Honor, presidit pel president de la Generalitat Valenciana, estarà integrat per aquelles personalitats que, en atenció als seus mèrits i dedicació en la lluita contra el racisme, la xenofòbia, l'antisemitisme i la intolerància, siguen designades per la consellera de Cultura.  
Tercer  
El Comité Executiu, responsable de fomentar, programar   
i coordinar les accions que permeten la consecució dels objectius establerts en la Campanya Europea, tindrà les funcions següents:  
- Exercir la responsabilitat de la Campanya a la Comunitat Valenciana.  
- Assegurar l'aplicació de la Declaració de la Cimera de Viena i efectuar el seguiment de les accions que, en el marc d'aquesta, es realitzen a la Comunitat Valenciana.  
- Coordinar les activitats que es realitzen a la Comunitat Valenciana i la seua articulació a nivell estatal i europeu.  
- Promoure la participació i el compromís de centres educatius, mitjans de comunicació i organitzacions no governamentals.  
- Dur a terme gestions de recollida de fons per a la Campanya.  
- Vincular la Campanya a altres iniciatives com l'Any de la Tolerància de Nacions Unides i el Desé Aniversari de l'Any Internacional de la Joventut.  
- Donar suport a la creació de comités locals.  
Quart  
El Comité Executiu estarà compost pels membres següents:  
- Presidenta: la consellera de Cultura,  
- Vicepresidents: el conseller de Treball i Afers Socials, el conseller d'Educació i Ciència i el president del Consell de la Joventut de la Comunitat Valenciana.  
- vocals: el director general de l'Institut Valencià de la Joventut, el director general de Serveis Socials i el director general d'Ordenació i Innovació Educativa,  
- cinc representants d'aquells ajuntaments de la Comunitat Valenciana que hagen destacat en la lluita contra el racisme, la xenofòbia, la discriminació i la intolerància,  
- Un representant de la Federació Valenciana de Municipis i Províncies (FVMP),  
- Cinc representants d'associacions juvenils representades en el Consell de la Joventut de la Comunitat Valenciana,  
- Fins a un màxim de 10 representants d'associacions i organitzacions no governamentals especialitzades en la lluita contra el racisme i d'immigrants, minories ètniques i solidaritat, per invitació de la consellera,  
- Fins a un màxim de 10 membres designats per la presidenta entre parlamentaris, representants de mitjans de comunicació, interlocutors socials, associacions de pares, alumnes i docents, organitzacions religioses i humanitàries, personalitats significatives i experts,  
- Actuarà com a secretari del Comité Executiu, amb veu però sense vot, el secretari tècnic de l'Institut Valencià de la Joventut.  
Cinqué  
El Comité Executiu funcionarà en ple i a través de la Comissió Permanent.  
La Comissió Permanent estarà presidida pel director general de l'Institut Valencià de la Joventut, per delegació de la presidenta del Comité Executiu, i estarà constituïda per 14 vocals, designats pel Ple d'entre els seus membres, amb la composició següent:  
- Un representant de la Federació Valenciana de Municipis i Províncies (FVMP).  
- Cinc representants de les associacions juvenils pertanyents al Consell de la Joventut de la Comunitat Valenciana.  
- Cinc en representació d'associacions i organitzacions no governamentals especialitzades en la lluita contra el racisme, d'immigrants, de minories ètniques i de solidaritat.  
- Tres de les conselleries membres del Comité Executiu.  
- El secretari del Comité Executiu ho serà també de la Comissió Permanent.  
La Comissió Permanent realitzarà les funcions que li encomane el Ple i serà l'òrgan de treball i gestió dels acords del Comité Executiu.  
Sisé  
El Ple es reunirà dues vegades durant el 1995 amb caràcter ordinari, i, excepcionalment, totes les vegades que siga convocat per la seua Presidenta a iniciativa pròpia o a proposta, d'almenys, una tercera part dels vocals.  
La Comissió Permanent es reunirà totes les vegades que calga per al desenvolupament dels acords i el seguiment de la programació d'actuacions a convocatòria de la seua presidenta.  
Seté  
Sense perjudici de les peculiaritats previstes en aquesta ordre, el funcionament del Comité Executiu es regirà per les normes que conté la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sobre òrgans col·legiats.  
Vuité  
El Comité Executiu es dissoldrà al 1996, una vegada elaborada la Memòria d'Avaluació de la Campanya.  
DISPOSICIó FINAL  
Aquesta ordre entrarà en vigor el mateix dia en què es publique en el Diari Oficial de la Generalitat Valenciana.  
València, 3 de febrer de 1995  
La consellera de Cultura,  
PILAR PEDRAZA MARTíNEZ


Còpia Permalink ELI